laion/Wikipedia-Exotic huggingface dataset:
יד לבנים הדרוזים

יד לבנים הדרוזים (למפת הכרמל מוגדלת)   יד לבנים הדרוזים (למפת הכרמל רגילה)   יד לבנים הדרוזים (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יד לבנים הדרוזים (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יד לבנים הדרוזים עמותת יד לבנים הדרוזים עוסקת בהנצחת חללי מערכות ישראל הדרוזים. העמותה פועלת ליצירת אווירה חיובית כלפי הנצחה בחברה הדרוזית, סיוע למשפחות השכולות מול מוסדות המדינה והנצחה בדרכים שונות, כגון הקמת חדרי הנצחה, הקמת מגרשי ספורט, שיפוץ בתי קברות והוצאת ספרים. בנוסף פועלת העמותה ליצירת מעמד ראוי לבני המשפחה השכולה בקרב העדה הדרוזית והציבור הישראלי. ערך מורחב – בית יד לבנים הדרוזים בתחילה פעלו דמויות שונות בהנצחת חללי צה"ל מהעדה הדרוזית דרך יד לבנים כשלוחה הקיימת בכפרים הדרוזים. בשנת 1980 הוקמה עמותה ביוזמה של אמל נסראלדין, אב שכול וחבר הכנסת מטעם הליכוד. הסניף הראשי הוקם בדלית אל-כרמל ובמשך השנים הוקמו סניפים נוספים בכפרים דרוזים נוספים. בשנותיו הראשונות עיקר מאבקו של הארגון היה כלפי הפנים, בחברה הדרוזית. עקב האמונה בגלגול נשמות נוצרה בחברה זו התנגדות בקרב אנשי דת לנושא ההנצחה; בנושא זה קיימה העמותה מאבק ליצירת הכרה בצורך בהכרה. בהמשך לאחר יצירת ההכרה החברתית הרצויה, החלה העמותה בפעילות עזרה אישית כצעדי רווחה והנצחה, וכן בסיוע מול מוסדות המדינה. העמותה פועלת בבית יד לבנים הדרוזים הנמצא בדלית אל-כרמל. במקום אתר הנצחה לחללים הדרוזים ואנדרטה. יד לבנים הדרוזים תרם לחיזוק מעמדה של משפחת השכול בחברה הדרוזית. כיום מוסדות העדה, הרשויות הדרוזיות והציבור רוחשים כבוד לבני משפחת השכול, דבר שלא היה בעבר, זולת השתתפות הציבור הדרוזי וזרועות הביטחון בטקס יום הזיכרון הכללי שבבית הקברות בעספיא. יד לבנים עודד הקמת הנצחות מקומיות בנוסף לטקס הזיכרון בעספיא, כמו חלקות צבאיות, הוצאת ספרים, קיום ערבי יום זיכרון, חלוקת מלגות לזכרם, משחקים ספורטיביים, קירות הנצחה ואנדרטות, אולמי ספורט, אולמי הרצאות, גלעד ומערות היסטוריות לזכרם של החללים. באתר העמותה נכתב: אחוז הנופלים הדרוזים במערכות ישראל ובמלחמה נגד הטרור הוא גבוה מאוד ביחס לכמות הכוללת של הדרוזים במדינת ישראל טענה זו מעניקה לדעתם מקום של חשיבות להנצחה המשולבת בחממה העדתית. יחד עם זה קיים קושי חברתי בעבודה מול הרשויות, ובהכרה החברתית, נושאים אלו צריכים להיפתר דרך עבודה פרטנית ועבודה תקשורתית. מלבד הביקורת שהופנתה כלפי העמותה בתוך החברה הדרוזית עצמה, מקרב אנשי דת שראו בעצם נושא ההנצחה תפיסה הכופרת בגלגול נשמות[דרוש מקור]; לעיתים קמו עוררים, חלקם מקרב ארגון יד לבנים שטענו שאין צורך להפריד בין ארגון יד לבנים הכללי לבין ארגון יד לבנים העוסק בקהילה הדרוזית. היסוד בקרב טענה זו הוא שהפרדה מדגישה אותם כחלק שאינו רגיל בחברה הישראלית. יד לבנים מדיה וקבצים בנושא יד לבנים הדרוזים בוויקישיתוף אתר עמותת יד לבנים הדרוזים יד לבנים הדרוזים, ברשת החברתית פייסבוק סניף הדרוזים, באתר יד לבנים
עוגת גזר

עוגת גזר היא עוגה מתובלת שבצקה כולל גזר, המעניק לעוגה את צבעה, טעמה וריחה האופייני. מקורה של העוגה בימי הביניים, תקופה בה הממתיקים היקרים מאוד היו נחלתם של האצולה, ופשוטי העם המתיקו את לחמם בגזר שהיה מוצר זול ונפוץ. במהלך מלחמת העולם השנייה, בשל הקיצוב שהוחל בבריטניה, הפכה עוגת הגזר פופולרית ביותר. העוגה הפכה פופולרית בארצות הברית החל משנות ה-60 של המאה ה-20 עת הוגשה בקפיטריות בבתי הספר ומקומות העבודה. בשנות ה-70 הייתה העוגה אחת העוגות הפופולריות בארצות הברית, אולם עם השנים סר חינה. העוגה מכילה קמח, סוכר, ביצים וגזר. יש המוסיפים לעוגה גם אגוזים, צימוקים, אננס וקוקוס. בצפון אמריקה נהוג לצפות את העוגה בציפוי לבן אופייני, עשוי מגבינת שמנת ואבקת סוכר מוקצפים. מכיוון שהירק, גזר, הוא מרכיב מעט מפתיע בעוגה מתוקה, ישנם הנרתעים מאכילת עוגה זו. זו גם כנראה[דרוש מקור] הסיבה לכך שבדיחות רבות עוסקות בעוגה, והזמנתה במסעדה או אכילתה משמשים כאלמנט קומי וכגורם הפתעה בבדיחות אלה. מדיה וקבצים בנושא עוגת גזר בוויקישיתוף עוגת גזר מפורטל תזונה בריאה Eatwell פיליס גלזר, עוגה עוגה: מתוק, טבעי ובריא, באתר ynet, 3 בנובמבר 2005 מתכון באתר על השולחן מתכון באתר מתכונים.נט מתכון באתר אנונימוס "The History of Carrot Cake". The Carrot Museum. אורכב מ-המקור ב-2022-08-10. נבדק ב-2018-01-15. The Food Timeline: cake history notes, www.foodtimeline.org אנשים נוטים לזלזל בעוגות גזר אבל מה שהם לא יודעים זה..., בעמוד הפייסבוק של קרין גורן, 16 בינואר 2022 קובץ קול זה הוא הקראה של הערך כפי שהופיע בתאריך 2012-04-30, בשעה 17:06, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים
אג'יקה

אג'יקה (בגאורגית: აჯიკა) הוא ממרח חריף או פיקנטי המתובל בעדינות, ומשמש כתבלין במאכלים בגאורגיה וביתר הקווקז. הוא מבוסס על פלפל אדום, שום, עשבי תיבול ותבלינים כמו כוסברה, שמיר, חילבה ירוק (הגדל באזורים הרריים כמו האלפים או הרי הקווקז). העגבנייה איננה מרכיב של האג'יקה המסורתי. יש אומרים כי מקור האג'יקה הוא ממגרליה, שבמערב גאורגיה. ציבעו הוא בדרך כלל אדום, למרות שניתן גם להכין אג'יקה ירוקה מפלפלים שהם בוסר. במראהו החיצוני הוא מזכיר את הפסטו האדום האיטלקי. חריפותו משתנה ממתכון למתכון לפי המינונים השונים באזורים שונים בגאורגיה. מי שמכיר מאכלי קארי בסגנון בריטי-אסיאתי יזהה דמיון מסוים לוינדאלו. ניתן להכין את האג'יקה בבית וניתן גם למצוא אותו בשוקי הקווקז. יש המחשיבים את האג'יקה מהמחוז אבחזיה כאג'יקה הטוב ביותר. אייוואר הוא מאכל דומה נפוץ בארצות הבלקן. המטבח הגאורגי מדיה וקבצים בנושא אג'יקה בוויקישיתוף אג'יקה באתר www.russianfoods.com אג'יקה עם שום הנפוץ יותר בסביבות העיר כותאיסי (אימרתי) (בגרמנית) אג'יקה עם עשבי תיבול הנפוץ יותר בסביבות העיר זוגדידי (בגרמנית) וינדאלו - תבשיל קארי חריף מאוד (מכיל פלפל צ'ילי אדום, תמר הודי ותבלינים אחרים) ערך זה הוא קצרמר בנושא גאורגיה ובנושא מזון. אתם מוזמנים לתרום לוויקיפדיה ולהרחיב אותו.
יום הולדת שמח

יום הולדת שמח או יום הולדת הידד או שיר יום ההולדת (באנגלית: Happy Birthday to You) הוא שיר שנהוג לשיר בעת חגיגת יום הולדת, ובעיקר בעת הבאת עוגת יום ההולדת. ספר השיאים של גינס קובע כי השיר הוא השיר הפופולרי ביותר בשפה האנגלית. השיר נכתב במקורו באנגלית ותורגם לשפות רבות כאשר הלחן נותר זהה. לחן השיר נכתב על ידי האחיות האמריקאיות פאטי ומילדרד היל בשנת 1893. האחיות, שעבדו כמורות בבית ספר בלואיוויל שבמדינת קנטקי כתבו את השיר כשיר בוקר לילדי בית הספר ושמו היה "בוקר טוב לכולם" ("Good Morning to All"). חברת וורנר מיוזיק גרופ טענה שהיא מחזיקה בזכויות יוצרים על השיר החל משנת 1935 (הגנה שתפוג, לטענת החברה, רק בשנת 2030 בארצות הברית). המשפטן רוברט בראונס טען, לעומת זאת, שזכויות היוצרים של היצירה כבר פקעו. השיר מובא באופן תדיר כדוגמה בדיונים בנושא זכויות יוצרים, ועקב הטענות לזכויות יוצרים, ביצירות אמנות כגון סרטים והצגות בהן כחלק מהעלילה יש חגיגת יום הולדת נמנעים לעיתים המחברים מלהשתמש בשיר. בספטמבר 2015 קבע בית משפט פדרלי בארצות הברית כי אין לחברה זכויות על השיר, וכי הוא ברשות הציבור. אחד הביצועים הנודעים של השיר הוא של מרילין מונרו ששרה אותו לנשיא ארצות הברית ג'ון קנדי ב-1962 ("Happy Birthday, Mr. President"). מילות השיר (עם השם ג'ון כדוגמה): בתקליט "שירי ילדים" של חנה אהרוני, משנת 1957, מופיע הנוסח הבא של השיר: יום הולדת עליז, יום נפלא ומיוחד, יום הולדת ל-xxxx, יום הולדת נחמד. הנוסח הנפוץ היום הוא פחות מליצי ויותר פשוט, והוא הנוסח הבא: יום הולדת שמח, יום הולדת שמח, יום הולדת ל-xxxx, יום הולדת שמח. מדיה וקבצים בנושא יום הולדת שמח בוויקישיתוף מידע על היצירה "יום הולדת שמח" באתר מיוזיק בריינז מילות השיר "יום הולדת עליז" והאזנה לו, באתר זמרשת גלן פליישמן, כמה עולה לשיר "יום הולדת שמח", באתר כלכליסט, 27 באוגוסט 2015 השיר "יום הולדת שמח" - שייך לציבור, באתר ynet, 23 בספטמבר 2015 אפשר לחגוג בחינם: השיר Happy Birthday הופך לנחלת הכלל, באתר כלכליסט, 28 ביוני 2016 דורון פישלר, היום יום הולדת, באתר כאן – תאגיד השידור הישראלי, 27 במרץ 2018, פרק בפודקאסט "המובן מאליו" הסוקר את ההיסטוריה של השיר Copyright and the World's Most Popular Song by Robert Brauneis :: SSRN מזל טוב: זכויות היוצרים על השיר Happy Birthday עברו לציבור, באתר כלכליסט, 23 בספטמבר 2015
סיניסטר

סיניסטר (Sinister) היא מילה לטינית שמשמעותה "שמאל". האם התכוונתם ל... מיסטר סיניסטר – דמות קומיקס של אחד ממנוולי העל בסדרת הקומיקס אקס מן סיניסטר – צידו השמאלי של שלט אצולה
הר חרמונית

הר חרמונית הוא הר געש רדום ברמת הגולן. ההר הוא חלק מקו התלים הישראלי, והוא שוכן בין הר ורדה לבין הר בראון, מזרחית לאל-רום. גובהו של ההר 1,211 מטר מעל פני הים, והוא ההר השני בגובהו ברמת הגולן, אחרי הר ורדה, והשלישי בגובהו במדינת ישראל. שמו של ההר בערבית, תל א-שייח'ה, נגזר משמו של הר חרמון - ג'בל א-שייח'. על פי המסורת הדרוזית, תל א-שייח'ה הוא אשתו של ג'בל א-שייח', וברכת רם השוכנת ביניהם היא עין כחולה שנועדה לסייע לא-שייח'ה לוודא שבעלה נאמן לה. שמו העברי של הר חרמונית מהווה, אם כן, אף הוא נגזרת נקבית של שמו של הר החרמון, בדומה לערבית. רוב ההר מצוי בתחומה של שמורת הטבע תל א-שיח'ה. לפני מלחמת יום הכיפורים שימש ההר כנקודת תצפית של צה"ל על האזור הסורי. לאחר המלחמה נבנה על ההר בונקר שכיום אינו מאויש. כביש אספלט משובש במקצת מוביל לראש ההר, משם יש תצפית מצוינת על עמק הבכא. בהר קיימת מחצבת טוף פעילה. ערך מורחב – קרב עמק הבכא מדרום להר ועד קוניטרה, משתרע עמק המהווה פרצה בקו התלים. במלחמת יום הכיפורים ניסו הסורים לנצל פרצה זו, על מנת לכבוש את צפון רמת הגולן. בין ה-6 ל-9 באוקטובר 1973 נערך במקום קרב כבד שכונה מאוחר יותר "קרב עמק הבכא". כוח של טנקים בודדים מגדוד 77 של חטיבה 7 בפיקודו של אביגדור קהלני וגדוד 74 של חטיבה 188 בפיקודו של יאיר נפשי, הצליחו לבסוף לבלום את הצבא הסורי, אף שספגו אבדות כבדות. לבלימת הסורים הייתה חשיבות מכרעת על המשך המלחמה ותוצאותיה. לאחר המלחמה הוקמה בסמוך לעמק אנדרטה לזכר לוחמי חטיבה 7 שנפלו בקרבות ומצפון לו אנדרטה לזכר חללי גדוד 74. הר חרמונית, החרמון ועמק הבכא. צילום מהר בנטל טנק צנטוריון בסמוך לאנדרטה לחיילי גדוד 77 ולקרב עמק הבכא, למרגלות ההר חפיר למרגלות הר חרמונית גפנים למרגלות ההר מבט על הר חרמונית מאנדרטת קרב עמק הבכא תצפית מהר חרמונית על עמק הבכא המוצב בראש ההר ההר ברקע טורבינות הרוח בעמק הבכא מדיה וקבצים בנושא הר חרמונית בוויקישיתוף אשר סדן, ‏העיניים של החרמונית, מבט מל"מ 95, יוני 2023, עמ' 4 ערך זה הוא קצרמר בנושא רמת הגולן. אתם מוזמנים לתרום לוויקיפדיה ולהרחיב אותו.
משוואת מצב

המונח "משוואת המצב" מפנה לכאן. לערך העוסק במונח מתחום הבקרה, ראו מרחב המצב. בפיזיקה, משוואת המצב של גוף היא יחס פונקציונלי הקושר בין שלושה גדלים אינטנסיביים מרכזיים של מערכת: הלחץ P {\displaystyle P} , הטמפרטורה T {\displaystyle T} , והצפיפות   ρ {\displaystyle \ \rho } (או הנפח המולרי). משוואת המצב f ( ρ , T , P ) = 0 {\displaystyle f\left(\rho ,T,P\right)=0} קושרת את שלושת הגדלים, ומתארת כיצד שינוי בכל שניים מהם משפיע על השלישי. משוואת המצב הפשוטה ביותר היא זו של גז אידיאלי, שבו אין אינטראקציות בין האטומים:   P = N k T / V {\displaystyle \ P=NkT/V} , כאשר   k {\displaystyle \ k} הוא קבוע בולצמן של הגז, ו-   N {\displaystyle \ N} הוא מספר החלקיקים. האטמוספירה של כדור הארץ מקיימת משוואה זו, בקירוב טוב. אם קיימת אינטראקציה בין האטומים או המרכיבים השונים בגוף, משוואת המצב (הנקראת במקרים כאלה 'משוואת מצב של גז לא אידיאלי') נעשית מורכבת מאוד, וקשה לחישוב מדויק. את המשוואה אפשר לפתח לטור חזקות, הנקרא הפיתוח הוויריאלי של משוואת המצב: P = k T [ n + B 2 ( T ) n 2 + B 3 ( T ) n 3 + . . . ] {\displaystyle P=kT\left[n+B_{2}\left(T\right)n^{2}+B_{3}\left(T\right)n^{3}+...\right]} . מקדמי המשוואה, B i ( T ) {\displaystyle B_{i}\left(T\right)} , נקראים "המקדמים הוויריאליים", והם תלויים בטמפרטורה בלבד. כדי למצוא את משוואת המצב באופן אמפירי, או אמפירי-למחצה, עורכים סדרות של ניסויים, שבהם גלי הלם יוצרים אזור של לחץ גבוה, בתנאי טמפרטורה שונים, ומודדים את הצפיפות בכל מקרה ומקרה. כאשר החומר צפוף והאינטראקציה בין המרכיבים משמעותית, יש לקחת בחשבון אפקטים קוונטיים, המסבכים את המצב עוד יותר. התחום הקושר את משוואת המצב עם התכונות האטומיות של הגוף (התכונות המיקרוסקופיות) נקרא מכניקה סטטיסטית. למשוואת מצב יש חשיבות גבוהה באסטרופיזיקה ומדעים פלנטריים: היחסים בין לחץ, נפח וצפיפות קובעים במידה רבה את המבנה הפנימי של גופים כמו כוכבים וכוכבי לכת. אחת הבעיות הקשות בתחום זה היא חוסר האפשרות לבצע ניסוי מעבדה המגיע ללחצים גבוהים כמו שקיימים בליבות של כוכבי לכת או כוכבים. משוואת מצב, באתר אנציקלופדיה בריטניקה (באנגלית)
קו התלים הישראלי

קו התלים הישראלי הוא כינוי לרצף של הרי געש כבויים ברמת הגולן, החל מהר רם בצפון ועד תל סאקי בדרום. גובהם של הרי הגעש נע בין 494 מ' מעל פני הים (תל סאקי) לבין 1,226 מ' מעל פני הים (הר ורדה), והם מתבלטים על פני הרמה השטוחה. מעבר לגבול עם סוריה, ובמקביל לקו התלים הישראלי, משתרע רצף דומה של הרי געש, המכונה קו התלים הסורי. התלים נוצרו כתוצאה מלבה שפרצה מסדקי משנה שבאו בעקבות השבר הסורי אפריקני. אף שלמילה תל משמעות אחרת, ואף שפרטנית מכונים רוב הרי הגעש בקו בשם "הרים", השתרש המונח "קו התלים" כשמה של רצועת הרי געש זו. ההרים המשתייכים לרצף זה, מצפון לדרום, הם: הר רם, הר כרמים, הר ורדה, הר אודם, הר חרמונית, הר בראון, דהרת אברהים ותל אל מחפי (התלים המרכיבים את רכס הבוסטר), הר בנטל, הר אביטל, תל עין זיוון, הר בני רסן, הר שיפון, הר קורטם, הר יוסיפון, הר חוזק, תל שעף אל כביר, תל א-סומקאת, הר פרס ותל סאקי, ישנם עוד מספר תלים המופיעים ברשימה למטה. לקו התלים משמעות אסטרטגית כחלק ממערך ההגנה על גבול ישראל-סוריה. הר ורדה - 1,226 מטר הר חרמונית - 1,211 מטר הר אביטל - 1,204 מטר הר כרמים - 1,190 מטר הר אודם -1,187 מטר הר רם - 1,185 מטר הר בנטל - 1,165 מטר הר חוזק - 1,158 מטר הר קטע - 1,125 מטר תל שעיפי - 1,124 מטר תֵל אֶ-שֻׁעַף אֶל כְּבִּיר - 1,118 מטר הר קורטם -1,108 מטר הר בני רסן - 1,072 מטר תל בִּיר עַגַ'ם - 1,062 מטר הר בראון - 1,056 מטר רכס הבוסטר - 1,056 מטר תל עין עישה - 1,052 מטר תל סמלת - 1,038 מטר תל ג'ית - 1,029 מטר הר עיקש - 1,026 מטר תל א ריחאניה - 1,020 מטר תל א סמקת - 1,018 מטר תל עין זיוון - 1,007 מטר תל עבאס - 987 מטר הר יוסיפון - 981 מטר תל שעף א סנדין - 975 מטר הר שיפון - 971 מטר הר בני צפת - 965 מטר הר פרס - 929 מטר תל אבו גש - 904 מטר גבעת פזרה - 875 מטר תל א רמתניה - 809 מטר תל שיבאן - 775 מטר תל חושניה - 769 מטר גבעת טליה - 762 מטר תל האלה - 745 מטר תל א סחה - 736 מטר תל א קלע - 718 מטר תל זעתר - 669 מטר גבעת אורחה - 646 מטר תל סאקי - 494 מטר גבעת בזק - 490 מטר כביש 98 רכס בשנית משה גלעד, "תלי געש בגולן הם אפשרות לנישה תיירותית שאין כמוה בישראל או במזרח התיכון", באתר הארץ, 8 בינואר 2023 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
גמל שלמה ירוק

גמל שלמה ירוק (שם מדעי: Sphodromantis viridis) הוא חרק השייך לסדרה גמלי שלמה והוא מצוי בטבע במערב אפריקה אך הופץ כמין פולש באזורים נוספים, בין השאר בספרד ובישראל. הוא נפוץ לאורך ישראל, מהגולן ועד צפון הנגב. גמל השלמה הירוק שוכן לרוב בחורשות או אזורי שיחים, בהם הוא יכול לטפס בינות הענף ולצוד חרקים ואף לטאות קטנות. אורכו בבגרות כ-8 ס"מ, צבעו ירוק דשא או חום הנוטה לצהוב. בראשו זוג עיניים גדולות ושלוש עיניים קטנות. למין זה כמה מאפיינים: שולי החזה משוננים עדינות, קיים שינון גם על גב הגפיים הקדמיות, לבוגרים נקודה לבנה על הכנפיים בצידי הגוף וצורת הגוף יחסית למינים אחרים. קיימים כמה הבדלים בין הזכר לנקבה: לזכר 8 לוחות גחון לעומת 6-7 אצל הנקבה. כמו כן הזכרים קטנים יותר, בעלי בטן דקה ולרוב קצרה מכנפי החיפוי בניגוד לנקבה שהיא בעלת בטן נפוחה יותר המגיעה עד לכנפיים או עוברת אותם במקצת. המחושים של הזכר ארוכים יותר. גמל השלמה הירוק, כמו כל גמלי השלמה, הוא בעל גלגול חסר ולכן משיל עצמו כמה פעמים במצב הנימפה עד שמגיע לצורת הבוגר עם הכנפיים. בזמן היותו נימפה נוהג לפעמים לקפל את בטנו מעלה, מנהג שנעלם בגלגולו האחרון עם צמיחת הכנפיים. כמו שאר המינים במשפחתו נוהג להידמות לענף בזמן ציד ומתנועע קלות בזמן התקדמותו על העץ כאילו הרוח נושבת בו, מכאן השם גמל שלמה מתפלל. כאשר הוא מרגיש מאוים ומחליט שאין טעם לברוח נוהג לפרוס את כנפיו ולהצמיד את גפיו הקדמיות לצידי גופו בניסיון להשוות לגופו מראה רחב ומאיים יותר. בוגר נימפה שאך בקעה נקבה מטילה ביצים מדיה וקבצים בנושא גמל שלמה ירוק בוויקישיתוף גמל שלמה ירוק, באתר NCBI (באנגלית) גמל שלמה ירוק, באתר האנציקלופדיה של החיים (באנגלית) גמל שלמה ירוק, באתר GBIF (באנגלית) עמיר וינשטיין, חלון פתוח לחרקים - גמל-שלמה ירוק. גמל שלמה ירוק באתר הרשימה האדומה של IUCN
נס מלכותי

במדינה מונרכית, נס מלכותי הוא הדגל האישי של המונרך, אשר מונף מעל בניין בו המונרך נמצא, או מוצב במקום בו הוא נמצא. כמו כן, הוא מונף על מכוניות, מטוסים או כל כלי רכב אחר בו נמצא המונרך. לעיתים מונף נס מלכותי אישי למונרך מסוים ולעיתים יש גם נסים מלכותיים לחברי המשפחה המלכותית. מדיה וקבצים בנושא נס מלכותי בוויקישיתוף
הסעדה

הַסְעָדָה (בלועזית: קייטרינג, מאנגלית: Catering) היא אספקת מזון באתר שאינו צמוד למטבח בו מבושל המזון. משתמשים בשירותי הסעדה באירועים כגון חתונה, בר מצווה, בכנסים, חינה, במקומות עבודה, בבתי ספר וגני ילדים ובטיסות מסחריות. העוסק בהסעדה קרוי מַסְעִיד. הסעדה עשויה לכלול החל מהבאת מנות מזון בחמגשיות מוכנות בלבד ועד שירות מלא לסעודה חגיגית. קהל היעד לחמגשיות מוכנות הוא בדרך כלל מוסדות חינוך, מטיילים בתנאי שטח וחברות תעופה. הסעדה באירועים כוללת שירות על ידי צוות מלצרים וברמנים, בהגשה לשולחנות או בשיטת מזנון. המזון עשוי להגיע מוכן להגשה, להיות מוכן באתר (למשל ברביקיו) או להגיע מוכן אך דורש סידור סופי. סוגי הקייטרינג השונים הם: קייטרינג בשרי, קייטרינג חלבי, קייטרינג צמחוני. קייטרינג מוסדי יהיה לרוב זול יותר מקייטרינג לאירועים. העוסקים בהסעדה לאירועים נדרשים להתמצא לא רק בהכנת מזון אלא גם בהגשה מושכת עין ובעיצוב המותאם לעיצוב מקום האירוע. ישנן חברות הסעדה המטפלות גם בעיצוב השולחנות ובקישוט האולם, לעיתים אף בתאורה. מלבד הכנת המזון והגשתו, חברת ההסעדה דואגת גם לשינוע המזון בכלי רכב המותאמים לכך ולעיתים גם לנקיון אתר האירוע לאחר האירוע. תמחור האירוע מחושב לרוב על פי מספר הסועדים, לעיתים קיים מחיר מינימום. תוספות מיוחדות כגון כלים חד פעמיים, קינוחים, מלצרים לאירוע, ומשלוחים על פי רוב עשויות להיות מתומחרות גם הן לפי מספר הסועדים או בתמחור נפרד. מזנון (חנות) מַסְעִיד, באתר האקדמיה ללשון העברית
אצטדיון דייגו ארמנדו מראדונה (נאפולי)

אצטדיון דייגו ארמנדו מראדונה (באיטליקית: Stadio Diego Armando Maradona), הידוע עד 2020 כאצטדיון סאן פאולו (באיטלקית: Stadio San Paolo), הוא אצטדיון כדורגל הממוקם בנאפולי והוא האצטדיון השלישי בגודלו באיטליה אחרי אצטדיון סן סירו במילאנו ואצטדיון סטאדיו אולימפיקו ברומא. האצטדיון משמש כמגרשה הביתי של קבוצת הכדורגל נאפולי מהסרייה א'. האצטדיון נבנה בשנת 1959 ועבר שיפוצים נרחבים ב-1989 כהכנה לקראת משחקי הגביע העולמי שנערכו באיטליה. במסגרת הטורניר, אירח האצטדיון את משחק חצי הגמר המפורסם בין איטליה לארגנטינה. המשחק קיבל חשיבות מיוחדת בשל העובדה שכוכב נבחרת ארגנטינה, דייגו מרדונה, אשר שיחק בקבוצה המקומית, קרא לתושבי העיר טרם המשחק לעודד את נבחרתו במקום הנבחרת המקומית. בשנים האחרונות, בשל תקנות בטיחות, הוגבלה תכולת האצטדיון ל-60,240 צופים בישיבה. ביולי 2019 אירח האצטדיון את טקס הפתיחה ותחרויות האתלטיקה במשחקי האוניברסיאדה ה-30 שאירחה איטליה בנאפולי. לצורך כך עבר שיפוץ קוסמטי קל שכלל בין השאר החלפת הכיסאות והכשרת מסלול אתלטיקה לתחרויות. ב-4 בדצמבר 2020, בעקבות מותו של דייגו מראדונה, הנחשב לגדול שחקני המועדון בכל הזמנים, נאפולי הודיעה כי האצטדיון ייקרא על שמו של מראדונה. מדיה וקבצים בנושא אצטדיון דייגו ארמנדו מראדונה בוויקישיתוף אתר האינטרנט הרשמי של אצטדיון דייגו ארמנדו מראדונה (באיטלקית ובאנגלית) אצטדיון סאן פאולו ב-Stadium Guide אצטדיון סאן פאולו ב-World Stadiums ערך זה הוא קצרמר בנושא אצטדיונים ומתקני ספורט ובנושא כדורגל איטלקי. אתם מוזמנים לתרום לוויקיפדיה ולהרחיב אותו.
גאספאר דה קוליני השני

גאספאר דה קוליני השני (בצרפתית: Gaspard de Coligny;‏ 16 בפברואר 1519 - 24 באוגוסט 1572), אדמירל דה פרנס, היה ממנהיגי ההוגנוטים. דה קוליני נולד ב-16 בפברואר 1519 בשאטיון-סור-לואן (בחבל סאנטר-עמק הלואר שבצרפת) למשפחת אצולה עתיקה. אביו, גאספאר דה קוליני הראשון שירת במלחמות האיטלקיות (1495–1515), וב-1516 זכה בתואר "מרשל צרפת". אמו, לואיז דה מונמורנסי, הייתה אחותו של אן דה מונמורנסי - ממנהיגי הקתולים במלחמות הדת בצרפת. ב-1541 דה קוליני הצעיר, שהתחנך כקתולי, הגיע לפריז והתיידד עם פרנסואה, דוכס גיז. הוא זכה לכבוד רב בחצר המלכות הצרפתי בזכות דודו המפורסם, אן דה מונמורנסי. ב-1544 שירת בהצטיינות באיטליה. ב-1547, כאשר אנרי השני עלה על כס המלוכה הצרפתי, דה קוליני נתמנה למפקד חיל הרגלים, וב-1552 זכה בתואר "אדמירל של צרפת". ב-1557 ארגן את ההגנה על העיר סן-קנטן (בחבל פיקרדי שבצפון צרפת) שהושמה במצור על ידי צבאו של פליפה השני מלך ספרד. העיר נפלה בידי הספרדים (10 באוגוסט) ודה קוליני נלקח בשבי, אולם עמידתו האיתנה מנעה פלישה ספרדית לצרפת. הוא השתחרר תמורת כופר נפש של 50,000 כתרים. ב-1559, אחרי מות אנרי השני, דה קוליני, שנלאה מתככי חצר המלכות, פרש לנחלותיו. הוא קרא ספרים ששינו את דעותיו והפך לפרוטסטנטי. תחת פיקודו של לואי הראשון דה בורבון, נסיך דה קונדה, דה קוליני לחם בקרב דרה (19 בדצמבר 1562) שבו הפסיד לפרנסואה הדוכס מגיז, שהיה מנהיג הקתולים. ב-18 בפברואר 1563 האחרון נפצע באופן אנוש בידי מתנקש הוגנוטי ומת מפצעיו שישה ימים אחרי כן. משפחת גיז הטילה את האחריות לרצח על דה קוליני. יחד עם דודו, אן דה מונמורנסי שייצג את הקתולים, דה קוליני השתתף בשיחות שהובילו להסכם אמבואז (19 במרץ 1563), שהביא לסיומה של מלחמת הדת הראשונה. ב-1564, בהשפעת הישועים, בוטלו הזכויות שניתנו להוגנוטים. קטרינה דה מדיצ'י, שניהלה את ענייני המדינה בשם בנה המלך שארל התשיעי, הזמינה לצרפת חיל שכירים שווייצרי. דה קונדה ודה קוליני שחששו לחייהם ניסו לתפוס את המלך ואת אמו, אך ללא הצלחה (ספטמבר 1567). הם הזמינו לצרפת חיל שכירים גרמני, השתלטו על הערים לה רושל ואורליאן והתקדמו לעבר פריז. התקדמותם נבלמה בקרב סנט דני (10 בנובמבר 1567) על ידי אן דה מונמורנסי, שנפל בקרב זה. בז'רנאק (13 במרץ 1569), דה קונדה, שנכנע אחרי שהפסיד בקרב, נרצח על ידי הקתולים. דה קוליני הוביל את צבא ההוגנוטים לקרב מונקונטור (3 באוקטובר של אותה שנה), שבו שוב הייתה ידם של הקתולים על העליונה. אך ב-1570 הוא הוביל את ההוגנוטים להתקפה על פריז. קטרינה דה מדיצ'י הציעה לו הסכם שלום, ובנה המלך שארל התשיעי אישר הסכם זה (8 באוגוסט 1570). אולם האפיפיור פיוס החמישי ופליפה השני מלך ספרד הביעו את התנגדותם לוויתורים להוגנוטים. ב-1571 דה קוליני שב לחצר המלכות, ונודעה לו השפעה רבה על המלך הצעיר שארל התשיעי. הוא הציע למלך לשלוח עזרה צבאית למורדים הפרוטסטנטים שלחמו נגד ספרד בארצות השפלה. קטרינה דה מדיצ'י התנגדה לתוכנית זו שנדחתה על ידי מועצת המדינה. ב-22 באוגוסט 1572 דה קוליני נורה בהיותו ברחוב בפריז ונפצע באופן קל. המלך ביקר אותו בביתו, אך אם המלך מנעה מהם אפשרות לשוחח. כעבור יומיים הותקף דה קוליני ונרצח במיטתו, בידי עושי דברו של אנרי הראשון הדוכס מגיז, שראה בדה קוליני את האחראי לרצח אביו, פרנסואה הדוכס מגיז. גופתו של דה קוליני הושלכה מן החלון לעבר המון זועם שהתעלל בה. מאורע זה סימן את תחילת טבח ליל ברתולומאוס הקדוש שבו נרצחו אלפי הוגנוטים בפריז ובערי השדה. מדיה וקבצים בנושא גאספאר דה קוליני השני בוויקישיתוף גאספאר דה קוליני השני, באתר אנציקלופדיה בריטניקה (באנגלית)
צ'יף יישומים ישראל

צ'יף יישומים ישראל בע"מ היא חברת תוכנה ישראלית פרטית שהוקמה בשנת 1989, ושמתמחה בתחום הגיבוי, שחזור והצלת נתונים. החברה נמנית עם החברות הראשונות בעולם שסיפקו שירותי Data Recovery - הצלת נתונים למערכות ממוחשבות כענף עיסוק עיקרי, ואף טבעה את המושג "הצלת נתונים" בעברית. חברת צ'יף הייתה בין החלוצות בתחום שרידות המידע הממוחשב, והיא החברה הישראלית הראשונה אשר סיפקה שירותים ופתרונות להבטחת שרידות מידע והמשכיות השירות. כיום עיקר פעילות החברה הוא בתחום פיתוח תוכנה למניעת נזקי מידע ולגיבוי מערכות מחשב ונעשה ממשרדיה בנס ציונה. שירות זה מסייע למשתמשי מחשב להשיב את עבודתם לאחר קרות נזק למערכת המחשב, שאינו מאפשר את אחזור הנתונים באמצעים רגילים. השירות ניתן פעמים רבות ללא תשלום או בתשלום סמלי בלבד. בשנת 1991 הייתה צ'יף מהחברות הפרטיות הראשונות בישראל שסיפקו שירותי תקשורת מחשבים באמצעות פריסה ארצית של רשת מערכות BBS שנקראה CICS, לפני עידן האינטרנט. החברה סיפקה שירותים אלו לציבור הרחב ללא תשלום או בתשלום סמלי בלבד. פעילות זו מומנה באמצעות פרסום מודעות וקישורים לאתרי חברות כדוגמת אנשים ומחשבים, פרי אינטרנשיונל ועוד, גישה זו לא הייתה מקובלת בשנים אלו. מתכנתים צעירים רבים עשו שימוש בשירותים אלו ללימוד תכנות והורדת קטעי קודי מקור ממקורות רבים בעולם. בין היתר פיתחה החברה את תוכנת הצ'אט הראשונה בעברית עבור אתר סנונית. אחד משיאי הפעילות היה העברת כל מאגר המידע של חברת בורלנד לשרתים בארץ וחלוקתו החופשית. פעילות זו מומנה על ידי החברה ונציגי בורלנד בישראל לטובת כלל הציבור. צ'יף היא הראשונה בישראל לשווק מוצרי תוכנה בשיטת "נסה לפני שתקנה", והייתה הראשונה לייצג יצרן תוכנות שיתופיות אמריקאי בישראל במשך שנים רבות. במהלך השנים פותחו על ידי החברה תוכנות רבות שחולקו לציבור הרחב כתוכנות חופשיות ושיתופיות, תוכנות אלו מופצות בכל רחבי העולם ככלי עזר, לטכנאים ואנשי מחשבים, למניעת תקלות ולזיהוי בעיות אובדן מידע בכלל ובדיסקים קשיחים בפרט. חלק מתוכנות אלו הפכו במהלך השנים למוצרי מדף. עם מוצרי החברה נמנים מערכת התאוששות BOS, מערכות התאוששות לשרתי נובל, מערכות התאוששות למערכות הפעלה בסביבת אמת, מערכות אחזור מידע לסביבות יוניקס ומקינטוש, ומערכות השמדת מידע מידיות בתנאי שדה למערכות נישאות ומוטסות. אתר האינטרנט הרשמי של צ'יף יישומים ישראל שוקי גלילי, תור הזהב של רשתות ה-BBS: מסר מן העבר, באתר ynet, 1 באוקטובר 2004 שוקי גלילי, עידן ה-BBS: השנים המאוחרות, באתר ynet, 2 באוקטובר 2004 זומביט לעסקים - פרק 196: תוכנות שיתופיות זומביט לעסקים - פרק 244: טיפול במחשב האישי
חמלקרת

חמלקרת (לעיתים מתורגם לעברית כ"עמלקרת") הוא שם תיאופורי פיניקי שמשמעותו "אחי-מלקרת" (הוא בעל צור). האם התכוונתם ל... חמלקרת מגו – מלך קרתגו בן המאה ה-5 לפנה"ס. הובס בקרב הימרה (480 לפנה"ס) על ידי גלון שליט סירקוסאי. חמלקרת (מצביא קרתגי) – מצביא קרתגי במלחמה הפונית הראשונה, שנלחם ברומאים בין השנים 256-262 לפנה"ס. חמלקרת ברקה – מצביא ומדינאי קרתגי בן המאה ה-3 לפנה"ס. אביו של חניבעל.